**[Τι σημαίνει καρναβάλι;](http://apostolos1963.blogspot.gr/2015/02/blog-post.html)**

Η σημασία της ελληνικής λέξης “αποκριά” (=τελευταία μέρα κατανάλωσης του κρέατος < από+κρέας) αποδόθηκε στα Λατινικά ως carnevale < carne (: κρέας) +vale (: αντίο) ή carne + levàmen (: παύω κόβω σταματώ)> Με αυτή τη σημασία και οι φράσεις carnem privium, carnem laxare>carnesciale (στα λατινικά), carnes tollendas (στα ισπανικά).

Ορισμένοι, ετυμολογούν τη λέξη carnevale από το carro navale (τροχήλατο πλοιάριο). Επρόκειτο για ένα άρμα διασκέδασης που χρησιμοποιούσαν οι Λατίνοι στις γιορτές τους. Κάποιοι άλλοι προτείνουν τις μάλλον ανίσχυρες ετυμολογίες: κάρνος + βαλλίζω (χοροπήδημα προβάτων) και εβραϊκή λέξη ΚΑΡΝΑ (κρέας) + την λέξη ΒΑΑΛ (θεότητα των Χαναναίων, Τυρίων και Φοινίκων), στην οποία θυσίαζαν ακόμα και τα τέκνα τους.

**Καρναβάλι**

Ετυμολογία

καρναβάλι < γαλλικό carnaval < ιταλικό carnevale < λατινικό carnem levo (απομακρύνω, εξαφανίζω το κρέας)

**Σημασία**

η εορταστική περίοδος της αποκριάς

*Περιμένουν το καρναβάλι για να ξεφαντώσουν.*

οι εορταστικές εκδηλώσεις της αποκριάς

*Το περίφημο καρναβάλι της Πάτρας.*

ο μεταμφιεσμένος που μετέχει στις εορταστικές εκδηλώσεις

*Θα ντυθούμε καρναβάλια.*

*Πηγή: e-didaskalia.blogspot.gr*